**Nagylak Község Önkormányzata Képviselő-testületének 15/2022. (XI. 29.) önkormányzati rendelete**

**Nagylak Község Önkormányzata Képviselő-testületének 13/2021. (XI. 30.) pénzbeli és természetben nyújtott szociális ellátásokról szóló önkormányzati rendelet módosításáról**

Nagylak Község Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörben, továbbá a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva a szociális igazgatásról és szociális ellátásokról szóló 1993. évi III. törvény 32. § (3) bekezdésében és a 132. § (4) bekezdés g) pontja alapján az egyes pénzbeli és természetbeni ellátások vonatkozásában a következőket rendeli el:

**1. §**

A pénzbeli és természetben nyújtott szociális ellátásokról szóló 13/2021. (XI. 30.) önkormányzati rendelet 9. §-a a következő (10a) bekezdéssel egészül ki:

„(10a) *A támogatás azon lakóingatlanokra állapítható meg, amelyek 12 négyzetmétert meghaladó alapterületű lakószobával és főzőhelyiséggel – ennek hiányában további, legalább 4 m2 alapterületű, a főzést lehetővé tevő, önálló szellőzésű lakótérrel, térbővülettel –, továbbá fürdőhelyiséggel és WC‐vel rendelkeznek. Közműves villamos energia szolgáltatással, egyedi fűtési móddal, közműves ivóvíz‐szolgáltatással rendelkeznek.*”

**2. §**

Ez a rendelet 2022. november 30-án lép hatályba.

Nagylak, 2022. november 29.

Kolozsvári Rozália dr. Szénási Hanna polgármester jegyző

***Záradék:***

A rendelet hirdetőtáblán történő kifüggesztéssel 2022. november 29. napján kihirdetve.

Nagylak, 2022. november 29.

 dr. Szénási Hanna

 jegyző